ai4bharat/Pralekha huggingface dataset:
उपराष्ट्रपती कार्यालय
उपराष्ट्रपतींच्या हस्ते दिवंगत पंतप्रधान आय. के. गुजराल यांच्या सन्मानार्थ स्मृती टपाल तिकिटाचे विमोचन
नवी दिल्ली, 04 डिसेंबर 2020
उपराष्ट्रपती एम वेंकैय्या नायडू यांनी आज दिवंगत पंतप्रधान आय. के. गुजराल यांच्या सन्मानार्थ स्मृती टपाल तिकिटाचे दूरदृश्य प्रणालीद्वारे विमोचन करताना त्यांना श्रद्धांजली अर्पण केली.
उपराष्ट्रपती म्हणाले की, गुजराल हे विद्वान, मृदुभाषी आणि एक "सज्जन-राजकारणी" होते. त्यांनी आव्हानांचा किंवा अडचणींचा सामना करताना कधीही आपल्या मूल्यांच्या बाबतीत तडजोड केली नाही. “प्रेमळ स्वभाव असलेल्या गुजराल यांनी राजकीय क्षेत्रात अनेकांशी मैत्री केली" असेही ते पुढे म्हणाले.
माजी पंतप्रधानांचे बहुआयामी व्यक्तिमत्त्व म्हणून वर्णन करताना त्यांनी आठवण सांगितली की गुजराल यांनी अनेक पुस्तके लिहिली आहेत आणि कविता वाचन आणि पठणाचा ते आनंद घेत असत. देशाचे परराष्ट्रमंत्री असतानाच्या कार्यकाळात त्यांनी जाहीर केलेले ‘गुजराल सिद्धांत’ हे धोरण कायम स्मरणात राहील असेही ते म्हणाले.
सर्व राजकीय नेत्यांना विरोधी नेत्यांकडे शत्रू म्हणून नाही तर प्रतिस्पर्धी म्हणून पाहण्याचे आवाहन करताना उपराष्ट्रपतींनी चांगले सामाजिक संबंध राखण्याची इच्छा व्यक्त केली. सर्व पक्षांना ‘राष्ट्र प्रथम’ या धोरणाचा अवलंब करण्याचे सांगताना त्यांनी मतभेद बाजूला सारून राष्ट्रहितासाठी परराष्ट्र धोरणाला पाठिंबा देण्याची इच्छा व्यक्त केली.
दक्षिण आशियामध्ये जगातील जवळपास एक चतुर्थांश लोकसंख्या राहत असल्याकडे लक्ष वेधत नायडू यांनी दहशतवादाचे समूळ उच्चाटन करण्यासाठी सर्व देश एकत्र आल्यास सार्क प्रादेशिक गटातील सर्व देशांमध्येच समृद्धी आणि कल्याणाला चालना मिळू शकेल, असे ते म्हणाले.
जर समूळ उच्चाटन केले नाही तर दक्षिण अशियामधील सर्व लोकांचे संपन्न व भरभराटीचे भविष्य घडवण्याचे सर्व प्रयत्न दहशतवादाचा धोका निष्फळ ठरवेल असा इशारा उपराष्ट्रपतींनी दिला.
यावेळी उपराष्ट्रपतींनी नेतृत्व भूमिकेत महिलांच्या अधिकाधिक सहभागाच्या गरजेवर भर दिला आणि मद्रास उच्च न्यायालयात महिला न्यायाधीशांची संख्या 13 वर पोहोचली तर चार महिलांचा खंडपीठावर समावेश झाल्याबद्दल आनंद व्यक्त केला.
या कौतुकास्पद उपक्रमासाठी मद्रास उच्च न्यायालय, सर्वोच्च न्यायालय आणि तामिळनाडू आणि केंद्र सरकार यांचे कौतुक करतांना त्यांनी हे इतरांसाठी अनुकरणीय असल्याचे सांगितले. उच्च न्यायालये आणि सर्वोच्च न्यायालयांमधील महिला न्यायाधीशांची संख्या कमी असल्याकडे लक्ष वेधून नायडू यांनी उच्च न्यायालयात महिलांचे प्रतिनिधित्व कमी असल्याबद्दल चिंता व्यक्त केली.
नायडू यांनी जनतेला मास्क वापरणे, वारंवार हात धुणे आणि सुरक्षित अंतर राखण्याच्या कोविडविषयक सूचनांचे पालन करत सर्व खबरदारी घेत राहण्याचे आवाहन केले.
इंद्रकुमार गुजराल यांच्यासारख्या महान नेत्यांच्या जीवनाबद्दल आणि त्यांच्या योगदानाविषयी आजच्या पिढीला जागरूक केले पाहिजे अशी अपेक्षा त्यांनी व्यक्त केली.
नागरी उड्डाण मंत्रालय
कोविड-19 च्या लढ्यात महत्वपूर्ण योगदान देत लाईफलाईन उडान विमानांद्वारे 541 टन वैद्यकीय साधने, उपकरणांची देशभर मालवाहतूक
नवी दिल्ली, 21 एप्रिल 2020
कोविड-19 विरुध्द सुरु असलेल्या लढ्यात सहकार्य करण्याच्या दृष्टीने केंद्रीय नागरी हवाई उड्डाण मंत्रालय सध्या देशाच्या कानाकोपऱ्यात वैद्यकीय साधने, उपकरणे आणि इतर वस्तू पोहचवण्यासाठी लाईफलाईन उडान ही मालवाहतूक सेवा देत आहे. या सेवेअंतर्गत लॉकडाऊनच्या काळात आतापर्यंत 316 विमानांद्वारे सेवा दिली जात असून, त्यात एअर इंडिया, अलायन्स एअर, भारतीय हवाईदल आणि खाजगी विमानसेवांचा समावेश आहे. यापैकी 196 विमाने एअर इंडिया आणि अलायन्स एअरची आहेत. या सर्व विमानांद्वारे आजवर 541.33 टन मालवाहतूक करण्यात आली असून 3,14,965 किलोमीटर्सचा प्रवास पूर्ण करण्यात आला आहे.
त्यासोबत पवनहंस लिमिटेड हेलिकॉप्टर सेवेद्वारे जम्मू कश्मीर, लदाख, बेटे आणि ईशान्य भारतातील दुर्गम भागात वैद्यकीय माल पोहचवला जात आहे. पवनहंस हेलीकॉप्टरने आतापर्यंत 1.90 टन मालवाहतूक केली असून 6537 किलोमीटर्सचा प्रवास केला आहे.
देशांतर्गत वैद्यकीय मालवाहतुकीत औषधे, वैद्यकीय उपकरणे, चाचण्यांच्या किट्स, पीपीई, मास्क, हातमोजे, HLL आणि ICMR चे इतर सामान , राज्ये/केंद्रशासित प्रदेशांनी मागवलेले सामान आणि टपाल पार्सल यांचा समावेश आहे.
देशांतर्गत उडान विमानसेवा ‘हब एन्ड स्पोक’ मॉडेलनुसार म्हणजेच या ठिकाणाहून थेट गंतव्य ठिकाणी माल पोहोचण्याचे काम करत आहेत. ईशान्य भारत, बेटांचे केंद्रशासित प्रदेश आणि डोंगराळ भागांमध्ये माल पोचवण्यावर भर दिला जात आहे. एअर इंडिया आणि हवाई दलाने जम्मू आणि काश्मीर, लदाख, ईशान्य भारत आणि बेटांवरील केंद्रशासित प्रदेशांवर लक्ष केंद्रित केले आहे. लाईफलाईन उडानसंदर्भातील सार्वजनिक माहिती दररोज या पोर्टलवर अपलोड केली जाते-https://esahaj.gov.in/lifeline_udan/public_info.
देशांतर्गत मालवाहतूक सेवेत स्पाईसजेट, ब्लू डार्ट आणि इंडिगो या खाजगी विमानकंपन्याही व्यावसायिक सेवा देत आहेत. इतर सामानासोबतच या कंपन्या सरकारसाठी मोफत वैद्यकीय वस्तूंचीही मालवाहतूक करत आहेत.
आंतरराष्ट्रीय विभाग :- औषधे, वैद्यकीय उपकरणे आणि कोविड-19 साठी मदतकार्यात लागणाऱ्या सामानाची पूर्व आशियात वाहतूक करण्यासाठी मालवाहतूक एअरब्रीज तयार करण्यात आला आहे. यामार्फत भारतातून विविध ठिकाणी पाठवण्यात आलेल्या वैद्यकीय मालवाहतुकीची सविस्तर माहिती खाली दिलेल्या तक्त्यात दिली आहे:
|
|
S No
|
|
Date
|
|
From
|
|
Quantity 
|
|
1
|
|
04.4.2020
|
|
Shanghai
|
|
21
|
|
2
|
|
07.4.2020
|
|
Hong Kong
|
|
06
|
|
3
|
|
09.4.2020
|
|
Shanghai
|
|
22
|
|
4
|
|
10.4.2020
|
|
Shanghai
|
|
18
|
|
5
|
|
11.4.2020
|
|
Shanghai
|
|
18
|
|
6
|
|
12.4.2020
|
|
Shanghai
|
|
24
|
|
7
|
|
14.4.2020
|
|
Hong Kong
|
|
11
|
|
8
|
|
14.4.2020
|
|
Shanghai
|
|
22
|
|
9
|
|
16.4.2020
|
|
Shanghai
|
|
22
|
|
10
|
|
16.4.2020
|
|
Hong Kong
|
|
17
|
|
11
|
|
16.4.2020
|
|
Seoul
|
|
05
|
|
12
|
|
17.4.2020
|
|
Shanghai
|
|
21
|
|
13
|
|
18.4.2020
|
|
Shanghai
|
|
17
|
|
14
|
|
18.4.2020
|
|
Seoul
|
|
14
|
|
15
|
|
18.4.2020
|
|
Guangzhou
|
|
04
|
|
16
|
|
19.4.2020
|
|
Shanghai
|
|
19
|
|
17
|
|
20.4.2020
|
|
Shanghai
|
|
26
|
|
|
|
|
|
Total
|
|
287
आवश्यक त्या वैद्यकीय सामानाची मालवाहतूक करण्यासाठी एअर इंडिया गरजेनुसार इतर देशांमध्ये यापुढेही मालवाहतूक सेवा देत राहणार आहे.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 186 कोटी 36 लाखांहून अधिक मात्रा पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 15 कोटी 92 लाखांहून अधिक मात्रा शिल्लक आणि पुढील काळातील वापरासाठी अजूनही उपलब्ध
नवी दिल्ली 07 एप्रिल 2022
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार कटिबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. देशात 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,86,36,02,425
|
|
BALANCE AVAILABLE
|
|
15,92,07,891
भारत सरकारने आतापर्यंत खरेदी केलेल्या मात्रांचा राज्ये आणि केंद्रशासित प्रदेशांना केलेला मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 186 कोटी 36 लाखांहून अधिक  मात्रांचा पुरवठा करण्यात आला आहे.
यापुढील काळात लसीकरण करण्यासाठी राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 15 कोटी 92 लाखांहून अधिक  मात्रा, अजूनही शिल्लक आहेत.
कार्मिक, सार्वजनिक तक्रार आणि निवृत्ती वेतन मंत्रालय
पंतप्रधान नरेंद्र मोदी यांनी गेल्या नऊ वर्षात नील अर्थव्यवस्था आणि अवकाश अर्थव्यवस्था यांसारख्या नव्या संकल्पना देशात मांडल्या: केंद्रीय मंत्री डॉ जितेंद्र सिंह
नवी दिल्ली, 7 जून 2023
पंतप्रधान नरेंद्र मोदी यांनी गेल्या 9 वर्षात, नील अर्थव्यवस्था आणि अवकाश अर्थव्यवस्थेसारख्या नव्या संकल्पना देशात रुजवल्या आहेत, असे केंद्रीय विज्ञान आणि तंत्रज्ञान, पंतप्रधान कार्यालय, कर्मचारी, सार्वजनिक वितरण आणि निवृत्तीवेतन राज्यमंत्री  डॉ. जितेंद्र सिंह यांनी म्हटले आहे.”मोदी सरकारची नऊ वर्षे साजरी करण्यासाठी आयोजित एक महिन्याच्या “व्यापार संमेलना”त ते बोलत होते.
अर्थव्यवस्थेकडे बघण्याच्या पंतप्रधानांच्या दृष्टिकोनामुळे,आज अर्थव्यवस्थेचे सध्याचे स्तंभ अधिक बळकट झाले आहेत, असे डॉ. जितेंद्र सिंग म्हणाले. पंतप्रधान मोदींच्या अर्थव्यवस्थेकडे पाहण्याच्या दृष्टिकोनाचे एक वैशिष्ट्य म्हणजे त्यांनी केवळ चोरी किंवा गैरव्यवहारांवर आला घातला. त्याचवेळी, टाळता येण्यासारखे निर्बंध आणि अनुपालनाचा भार कमी करून अर्थव्यवस्थेच्या स्तंभांना बळकट केले. पूर्वीच्या सरकारांनी ज्याकडे फारसे लक्ष दिले नाही, अशा छोट्या मात्र महत्वाच्या सुधारणा त्यांनी व्यवसाय सुलभतेसाठी अमलात आणल्या, असेही ते म्हणाले.
आपल्या देशाचा अंतराळ विकास प्रवास अमेरिका आणि रशिया या देशांच्या कितीतरी उशिरा सुरु झाला असला, तरीही आज हे देश आपल्या देशातील इस्रो ने विकसित केलेले तंत्रज्ञान त्यांचे उपग्रह अवकाशात सोडण्यासाठी वापरत आहेत, ही आपल्यासाठी अत्यंत अभिमानाची गोष्ट आहे, असेही जितेंद्र सिंह म्हणाले.
आतापर्यंत भारतातून सोडले गेलेल्या एकूण 385 उपग्रहांपैकी, 353 परदेशी उपग्रह, गेल्या नऊ वर्षात अवकाशात सोडले गेले. आणि त्यातून 174 दशलक्ष अमेरिकन डॉलर्स तर युरोपीय उपग्रह प्रक्षेपणातून, 86 दशलक्ष युरो इतकी कमाई झाल्याचे त्यांनी सांगितले.
भारताने सर्वाधिक वेगाने वाढणारी अर्थव्यवस्था म्हणून इंग्लंडला मागे टाकले असतानाच, त्यांचे उपग्रह प्रक्षेपित करून महसूलही मिळवला आहे, असे डॉ जितेंद्र सिंह म्हणाले.
नील अर्थव्यवस्थेशी संबधित खोल समुद्रातील अभियानाबद्दल पंतप्रधानांनी आपल्या स्वातंत्र्यदिनाच्या भाषणात उल्लेख करत, समुद्रात लपलेल्या ह्या खजिन्याविषयी जनजागृती केली, असे त्यांनी सांगितले.
व्यावसायिक समुदायाने व्यवसायाच्या नवीन संस्कृतीशी जुळवून घेण्याचे आणि तंत्रज्ञानाचा जास्तीत जास्त वापर करण्याचे आवाहन डॉ जितेंद्र सिंह यांनी केले.
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
आयुष मंत्रालय
योगासनाला स्पर्धात्मक क्रीडा प्रकार म्हणून औपचारिक मान्यता
एक क्रीडा प्रकार म्हणून योगासन स्पर्धात्मकता आणि क्रीडाशाखेच्या संपन्नतेचा जगभर प्रसार सुनिश्चित करेल: श्रीपाद नाईक
खेलो इंडिया, राष्ट्रीय आणि विद्यापीठ स्पर्धांमध्ये योगासन एक स्पर्धात्मक खेळ असेल: किरेन रिजिजू
केंद्रीय आयुष राज्यमंत्री  श्रीपाद नाईक आणि केंद्रीय युवक कल्याण आणि क्रीडा राज्यमंत्री  किरेन रिजिजू यांनी संयुक्त पत्रकार परिषदेत आयुष मंत्रालय आणि युवक कल्याण आणि क्रीडा मंत्रालयाने योगासनाला स्पर्धात्मक क्रीडा प्रकार म्हणून औपचारिक मान्यता जाहीर केली.
संबोधित करतांना नाईक यांनी योगासन स्पर्धांचे मूळ भारतीय योग परंपरेत असल्याचे सांगितले, जिथे गेल्या अनेक शतकांपासून अशा स्पर्धा घेतल्या जातात. ते म्हणाले, आजही अनेक स्तरांवर त्यांचे आयोजन केले जात आहे, परंतु स्पर्धांना राष्ट्रीय स्वरुप देण्यासाठी मजबूत आणि शाश्वत रचना अद्याप उदयाला आलेले नाही. ते पुढे म्हणाले की, योगासनाला स्पर्धात्मक क्रीडा प्रकार म्हणून मान्यता देण्याचा सरकारचा निर्णय योग क्षेत्राच्या हितधारकांशी व्यापक सल्लामसलत केल्यानंतर घेण्यात आला आहे. ते म्हणाले की योगासन योगाचा एक अविभाज्य आणि महत्त्वपूर्ण घटक आहे, जो मानसिक-शारिरीक आहे आणि तंदुरुस्ती आणि सामान्य निरोगीपणातील कार्यक्षमतेसाठी जगभरात लोकप्रिय आहे.
ते पुढे म्हणाले की, “योगासन हा एक क्रीडाप्रकार बनल्यामुळे नवीन तंत्रज्ञान आणि नवीन रणनीती या शाखेत सुनिश्चित होतील आणि आपल्या खेळाडूंना आणि अधिकाऱ्यांना या क्षेत्रात फलदायी व परिपूर्ण करिअर घडवण्याच्या दृष्टीने फायदा होईल”.
यावेळी किरेन रिजिजू यांनी पत्रकारांना संबोधित करताना सांगितले की, योगासनाला एक क्रीडा प्रकार म्हणून मान्यता मिळाल्यामुळे यातून निर्माण होणारी स्पर्धा जगातील लोकांमध्ये योगाबद्दलची रुची वाढवतील. ते म्हणाले की, दोन्ही मंत्रालये योगासनाला एक स्पर्धात्मक खेळ म्हणून स्थापन करण्यासाठी एकत्र काम करत आहेत. ते पुढे म्हणाले की, खेलो इंडिया आणि विद्यापीठ स्पर्धांमध्ये योगासनांना क्रीडा प्रकार म्हणून समाविष्ट करण्याचा विचार आम्ही करत आहोत आणि आम्ही राष्ट्रीय स्पर्धांमध्येही त्याचा समावेश करू. मात्र कोणत्याही खेळाचे उद्दिष्ट ऑलिम्पिकमध्ये समावेश व्हावा हेच असते आणि ही प्रदीर्घ प्रवासाची सुरुवात आहे. रिजीजू म्हणाले की, योगासन हा एक अतिशय सुंदर, आकर्षक आणि लोकप्रिय खेळ बनणार आहे.
आयुष सचिवांनी एक सादरीकरण देऊन स्पष्टीकरण दिले की योगासन क्रीडा प्रकाराला 4 स्पर्धा आणि 7 श्रेणींमध्ये पदके मिळण्याची शक्यता आहे. पुरुष आणि महिला दोघांसाठी प्रस्तावित कार्यक्रमांमध्ये पारंपारिक योगासन, कलात्मक योगासन , कलात्मक योगासन , लयबद्ध योगासन , फ्री फ्लो / सामूहिक योगासन, वैयक्तिक सर्वांगीण - अजिंक्यपद आणि सांघिक विजेतेपदाचा समावेश आहे.
सचिवांनी माहिती दिली की पुढील पावले किंवा कामे आराखड्याचा आणि योगासन क्रीडा प्रकाराच्या भविष्यातील विकासाचा भाग बनतील:
"राष्ट्रीय वैयक्तिक योगासन क्रीडा अजिंक्यपद"  नावाची प्रायोगिक योगासन स्पर्धा.2021 च्या सुरूवातीला होणार आहे.
क्रीडा स्पर्धा, योगासन कार्यक्रमांचे वार्षिक कॅलेंडर प्रसिद्ध करणे.
योगासन स्पर्धेसाठी स्वयंचलित गुणांकन प्रणालीचा विकास.
प्रशिक्षक, रेफरी, परीक्षक आणि स्पर्धेचे संचालक यांचे अभ्यासक्रम.
खेळाडूंसाठी प्रशिक्षण शिबिरे.
योगासन क्रीडापटूंमधून अव्वल खेळाडू तयार करण्यासाठी तज्ज्ञ आणि अभ्यासकांना करिअर आणि सामाजिक दर्जा सुनिश्चित करणे
राष्ट्रीय स्पर्धा, खेलो भारत आणि आंतरराष्ट्रीय क्रीडा स्पर्धांमध्ये योगासनाला क्रीडा प्रकार म्हणून ओळख मिळवून देणे.
योगासन क्रीडापटूंसाठी नोकरीच्या संधी निर्माण करणे.
सादरीकरण पाहण्यासाठी इथे क्लिक करा.
रेल्वे मंत्रालय
सध्या काही स्थानकांवर केलेली प्लॅटफाॅर्म तिकिटांच्या किंमतीतील वाढ ही गर्दीमुळे कोरोनाचा होणारा प्रसार थांबविण्यासाठी केलेला "तात्पुरता"उपाय आहे
स्थानकांवर होणारी गर्दी रोखण्यासाठी तिकिटांचे दर वाढविण्याचे अधिकार 2015 सालापासून विभागीय रेल्वे व्यवस्थापकांना दिले आहेत
ही पध्दत अनेक वर्षांपासून रूढ आहे आणि कधीकधी कमी कालावधीत होणारी गर्दी टाळण्यासाठी ही उपाययोजना करण्यात येते. यात कोणतेही नाविन्य नाही
प्लॅटफाॅर्म तिकिटांच्या किंमतीतील वाढीसंदर्भात माध्यमांतून काही अहवाल प्रसिद्ध होत आहेत
नवी दिल्ली, 5 मार्च 2021
स्थानकांवर केलेली प्लॅटफॉर्म तिकिटांच्या किंमतीतील वाढ ही तात्पुरती आहे आणि प्रवाशांची सुरक्षितता आणि स्थानकांवरील गर्दी कमी करण्यासाठी रेल्वे प्रशासनाने हाती घेतलेला एक विभागीय उपाय आहे.
जास्त लोकांना प्लॅटफॉर्मवर येण्यास परावृत्त करण्यासाठी परिस्थितीचे आकलन करून प्लॅटफाॅर्म तिकिटांच्या किंमतीत वेळोवेळी वाढ करण्यात येते.ही पध्दत अनेक वर्षांपासून रूढ आहे आणि गर्दीचे नियंत्रण करण्यासाठी तात्पुरता उपाय म्हणून काही वेळा वापरला जातो, यात कोणतेही नाविन्य नाही.
काही राज्यांत कोविडचा वाढत चाललेला प्रादुर्भाव लक्षात घेता भारतीय रेल्वे प्लॅटफॉर्मवर अनेकानेक लोकांना अनावश्यक गर्दी करण्यापासून परावृत्त करत आहे. महामारीच्या काळात प्लॅटफॉर्मवर होणारी गर्दी नियंत्रणात आणणे आवश्यक आहे. हा केवळ सार्वजनिक हितासाठी केलेला प्रयोग आहे.
मार्च 2020 मधे रेल्वेच्या विविध विभागांनी अनेक स्थानकांवर प्लॅटफॉर्म तिकिटांच्या किमतीत वाढ केली.
स्थानकांवर होणाऱ्या गर्दीचे नियमन आणि नियंत्रण ही विभागीय रेल्वे व्यवस्थापकांची जबाबदारी असते. 2015 सालापासून विभागीय रेल्वे व्यवस्थापकांना जत्रा, मेळावे अशा विशिष्ट वेळी आवश्यकतेनुसार गर्दचे नियमन करण्यासाठी प्लॅटफॉर्म तिकिटांचे दर वाढविण्याचे अधिकार दिले आहेत. क्षेत्र व्यवस्थापनाच्या आवश्यकतेनुसार तिकिटांचे दर बदलण्याचे अधिकार विभागीय रेल्वे व्यवस्थापकांना दिले आहेत
आदेशाची लिंकM.Chopade/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
मंत्रिमंडळ
मानवी तस्करी रोखण्यासाठी भारत-म्यानमार दरम्यानच्या द्विपक्षीय सहकार्याबाबत झालेल्या सामंजस्य करारास मंत्रिमंडळाची मंजुरी
नवी दिल्ली, 27 नोव्हेंबर 2019
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने भारत आणि म्यानमार यांच्यात होणार्या मानवी तस्करी प्रतिबंधक, बचाव, पुनर्प्राप्ती, प्रत्यावर्तन आणि तस्करीच्या बळींचे पुनरएकत्रिकरण करणाऱ्या द्विपक्षीय सहकार्यासंदर्भातील सामंजस्य कराराला मंजुरी दिली आहे.
सामंजस्य कराराचे उद्दीष्टः
- दोन्ही देशांमधील मैत्रीचे बंध अधिक दृढ करण्यासाठी आणि मानवी तस्करीशी संबंधित प्रतिबंध, बचाव, पुनर्प्राप्ती आणि मायदेशी परत पाठविणे या विषयांवर द्विपक्षीय सहकार्य वाढविणे.
- सर्व प्रकारच्या मानवी तस्करीपासून बचाव करण्यासाठी आणि तस्करीच्या पीडितांचे संरक्षण व मदत करण्यासाठी सहकार्य बळकट करणे
- कोणत्याही देशातील तस्कर आणि संघटित गुन्हेगारी संघटनांवर त्वरित चौकशी आणि कार्यवाहीची खात्री करुन घेणे
- मानवी तस्करी रोखण्याचे प्रयत्न करण्यासाठी कृती गट / कार्य दल स्थापन करणे
- सुरक्षित आणि गोपनीय पद्धतीने तस्करी करणारे आणि पीडितांची माहिती सामायिक करणे आणि भारत आणि म्यानमारच्या नियुक्त केलेल्या केंद्रस्थांच्या माध्यमातून माहितीची देवाणघेवाण करणे
- उभय देशांच्या संबंधित संस्थांसाठी क्षमता वाढवण्याचे कार्यक्रम.
- बचाव, पुनर्प्राप्ती, प्रत्यावर्तन आणि तस्करीच्या बळींना मायदेशी पाठवण्यासाठी मानक अंमलबजावणी प्रक्रियेची रचना आणि अवलंबन.
पार्श्वभूमी:
मानवी तस्करीला राष्ट्रीय तसेच आंतरराष्ट्रीय अडथळे आहेत. मानवी तस्करीचे गुंतागुंतीचे स्वरूप, देशांतर्गत, प्रादेशिक आणि आंतरराष्ट्रीय स्तरावर सामोरे जाण्यासाठी बहुआयामी रणनीती बनवण्याची गरज आहे. याची व्याप्ती जागतिक स्तरावर असल्याने मानवी तस्करी रोखण्यासाठी आंतरराष्ट्रीय सहकार्य आवश्यक आहे.
B.Gokhale/S.Mhatre/D.Rane
(Visitor Counter : 155
पंतप्रधान कार्यालय
77 व्या स्वातंत्र्यदिनाच्या पूर्वसंध्येला राष्ट्रपती द्रौपदी मुर्मू यांनी केलेले अभिभाषण भविष्यातील सर्वांगीण विकासाचे दर्शन घडवते: पंतप्रधान
नवी दिल्ली, 14 ऑगस्ट 2023
77 व्या स्वातंत्र्यदिनाच्या पूर्वसंध्येला राष्ट्रपती द्रौपदी मुर्मू यांनी केलेले अभिभाषण पंतप्रधान नरेंद्र मोदी यांनी सामायिक केले आहे.
"राष्ट्रपतीजींचे एक अतिशय प्रेरणादायी भाषण, भारताच्या विकासात्मक प्रगतीची रूपरेषा अधोरेखित करणारे आणि आगामी काळातील सर्वांगीण विकासाची दर्शन घडवणारे. "
असे पंतप्रधानांनी आपल्या ट्विट मध्ये म्हटले आहे.S.Bedekar/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
भारतीय निवडणूक आयोग
45-सातारा लोकसभा पोटनिवडणुकीचा कार्यक्रम जाहीर
नवी दिल्ली, 24 सप्टेंबर 2019
महाराष्ट्रातल्या 45-सातारा या लोकसभा मतदार संघासाठी पोटनिवडणूक घेण्याचा कार्यक्रम आज केंद्रीय निवडणूक आयोगाने जाहीर केला.
या कार्यक्रमानुसार शुक्रवार 27 सप्टेंबर 2019 रोजी अधिसूचना जारी होणार आहे. उमेदवारी अर्ज भरण्याची अंतिम तारीख 4 ऑक्टोबर शुक्रवार असून अर्जांची छाननी शनिवार 5 ऑक्टोबरला होईल. उमेदवारी अर्ज मागे घेण्याची अंतिम तारीख 7 ऑक्टोबर सोमवार असेल.
या निवडणुकीसाठी देखील विधानसभा निवडणुकीसोबतच म्हणजेच 21 ऑक्टोबरला मतदान होणार असून मतमोजणी 24 ऑक्टोबरला होणार आहे. महाराष्ट्र विधानसभा निवडणुकीसाठी जारी करण्यात आलेले सर्व नियम आणि निर्बंध या पोटनिवडणुकीसाठी देखील लागू होतील.
B.Gokhale/R.Aghor/P.Malandkar
(Visitor Counter : 69
पंतप्रधान कार्यालय
पंतप्रधानांच्या अध्यक्षतेखाली कोविड-19 संदर्भात संशोधन आणि लस पुरवठा परिसंस्थेसंदर्भात आढावा बैठक
नवी दिल्ली, 15 ऑक्टोबर 2020
पंतप्रधान नरेंद्र मोदी यांनी कोविड-19 वरील संशोधन आणि लसीचा पुरवठा करण्यासाठी परिसंस्था, चाचणी तंत्र, संपर्क मागोवा, औषधे आणि उपचार यासंदर्भात आढावा बैठक घेतली.
केंद्रीय आरोग्य आणि कुटुंब कल्याणमंत्री डॉ हर्ष वर्धन, नीती आयोग  सदस्य, प्रमुख वैज्ञानिक सल्लागार, वरिष्ठ शास्त्रज्ञ आणि इतर अधिकाऱ्यांची बैठकीला उपस्थिती होती.
पंतप्रधानांनी कोविड-19 आव्हानाला सामोरे जाण्यासाठी भारतीय लस विकासक आणि उत्पादकांनी केलेल्या प्रयत्नांचे कौतुक केले आणि अशा सर्व प्रयत्नांना सरकारी सुविधा आणि पाठिंबा असाच सुरु राहिल, अशी कटीबद्धता व्यक्त केली.
पंतप्रधान म्हणाले की, नियामक सुधारणा ही एक गतिशील प्रक्रिया होती आणि नियामकांनी सध्याच्या आणि उदयोन्मुख क्षेत्रातील तज्ज्ञांचा उपयोग सक्रीयपणे केला पाहिजे, कारण बरेच नवीन दृष्टीकोन समोर आले आहेत.
पंतप्रधानांनी आरोग्य मंत्रालयाच्या लसींसाठी व्यापक वितरण यंत्रणेचा आढावा घेतला. यात पुरेशी खरेदी, मोठ्या प्रमाणात साठा करण्यासाठी तंत्रज्ञान, वितरण आणि प्रभावी पद्धतीने देयता सुनिश्चित करण्यासाठी छोट्या बाटल्यांमध्ये लस भरणे या उपायांचा समावेश आहे.
पंतप्रधानांनी सिरो-सर्वेक्षण आणि चाचण्या वाढवण्याची सूचना केली. ते म्हणाले की नियमित, वेगवान आणि स्वस्त खर्चात चाचणीची सुविधा सर्वांना लवकरात लवकर उपलब्ध व्हायला हवी.
पंतप्रधानांनी पारंपरिक औषधोपचारांच्या सातत्यपूर्ण आणि कठोर वैज्ञानिक चाचणी आणि प्रमाणीकरणाची गरज अधोरेखित केली. त्यांनी या कठीण काळात आयुष मंत्रालयाच्या खात्रीचा उपाय करण्याच्या प्रयत्नांचे कौतुक केले.
पंतप्रधानांनी केवळ भारतच नाही तर संपूर्ण जगासाठी चाचणी, लस आणि औषधे यासाठी कमी खर्च, सहज उपलब्धता आणि उपाय पुरवण्याच्या संकल्पाचा पुनरुच्चार केला.
पंतप्रधानांनी संक्रमणाविरोधात नियमित दक्षता आणि उच्च तयारीची गरज असल्याचे सांगितले.
S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
कारगिल विजय दिवसानिमित्त पंतप्रधानांनी सैन्य दलांना वाहिली आदरांजली
नवी दिल्ली, 26 जुलै 2020
कारगिल विजय दिवसानिमित्त पंतप्रधान नरेंद्र मोदी यांनी सैन्य दलांना आदरांजली वाहिली आहे.
“सन1999 मध्ये राष्ट्राचे तात्काळ रक्षण करणाऱ्या आपल्या सैन्य दलांचे आजच्या कारगिल विजय दिनी आम्ही स्मरण करतो. त्यांचे शौर्य अनेक पिढ्यांना प्रेरणा देत राहील,” असे पंतप्रधान म्हणाले.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
गृह आणि शहरी व्यवहार मंत्रालय
जीआयएस डॅशबोर्ड वापरून आग्रा स्मार्ट सिटीमध्ये कोविड-19च्या हॉट-स्पॉटसचे निरीक्षण
नवी दिल्ली, 30 एप्रिल 2020
जीआयएस म्हणजेच भौगोलिक माहिती प्रणाली डॅशबोर्डचा वापर करून आग्रा स्मार्ट सिटीमध्ये कोविड- 19च्या हॉट-स्पॉटसचे निरीक्षण केले जात आहे. या डॅशबोर्डमुळे शहरात कोविड-19चा प्रसार वेगाने होत असलेली स्थानके, हीट मॅप, पॉझिटिव्ह रुग्णांची संख्या, आजारातून बरे झालेल्यांची संख्या यांची माहिती मिळत आहे. या माहितीचा डॅशबोर्ड दररोज अपडेट केला जात असुन आग्रा शहरात कोविड-19 ची ताजी स्थिती जाणून घेण्यासाठी पुढील लिंकचा वापर करता येईल: http://covid.sgligis.com/agra
हा डॅशबोर्ड भौगोलिक माहिती प्रणालीचे स्वदेशी तंत्रज्ञान वापरून आयजीआयएस ने विकसित केला आहे. यामध्ये छायाचित्रांची प्रक्रिया, फोटोग्रामेटरी- छायाचित्रण आणि सीएडी-कॅड तंत्रज्ञान संयुक्तपणे वापरण्यात आले असून एकाच ठिकाणी विविध प्रकारची माहिती मिळण्यास मदत होत आहे. त्यामुळे कृषी, संरक्षण, वनीकरण, आपत्ती व्यवस्थापन, खनिजे, ऊर्जा, स्मार्ट सिटी, शहर नियोजन आणि उपयुक्तता, स्थानांच्या आधारे सेवा अशा विविध गोष्टींची माहिती मिळते.
या डॅशबोर्डची काही वैशिष्ट्ये खाली दर्शवण्यात आली आहेत.
हिट मॅपिंग, तारखेनुसार आणि विभागानुसार विश्लेषण, बाधित/ रुग्ण बरे होण्याचे प्रमाण
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
गृह आणि शहरी व्यवहार मंत्रालय
पंतप्रधान ‘शहर नियोजन, विकास आणि मलनिःस्सारण’ या विषयावर 1 मार्च 2023 रोजी आयोजित अर्थसंकल्पोत्तर वेबिनारला संबोधित करणार
नवी दिल्ली, 28 फेब्रुवारी 2023
पंतप्रधान नरेंद्र मोदी ‘शहर नियोजन, विकास आणि मलनिःस्सारण’ या विषयावर 1 मार्च 2023 रोजी सकाळी 10 वाजता या अर्थसंकल्पोत्तर वेबिनारला व्हिडिओ कॉन्फरनसिंग द्वारे संबोधित करणार आहेत.
गृहनिर्माण आणि शहरी व्यवहार मंत्रालयाच्या नेतृत्वाखाली पर्यावरण, वने आणि हवामान बदल मंत्रालयाच्या सहकार्याने हे वेबिनार आयोजित करण्यात आले आहे. तसेच यात, सामाजिक न्याय आणि सक्षमीकरण मंत्रालय, पेयजल आणि स्वच्छता विभाग, जल शक्ती मंत्रालय यांच्या समन्वयाने साकारल्या जाणाऱ्या विविध संकल्पाशी संबंधित अर्थसंकल्पीय घोषणांवर देखील चर्चा केली जाईल.
सफाईमित्र, नावाजलेल्या स्वयंसेवी संस्था, नागरी संस्था, कामगार संघटना, वित्तीय संस्था, शहरी नियोजक, उद्योग प्रतिनिधी, संशोधन संस्था, लोकप्रतिनिधी, सरकारी अधिकारी इत्यादींचे प्रतिनिधी वेबिनारमध्ये सामील होतील आणि त्यांचे विचार मांडतील
या सर्व विषयांशी संबंधित भागधारक वेबिनारमधील सखोल चर्चेनंतर योजनांच्या अंमलबजावणीसाठीचे धोरण आणि अर्थसंकल्पीय घोषणांच्या पूर्ततेसाठी कालबद्ध कार्यक्रम तयार करतील. यात मॅन-होल ते मशीन-होल, ओला आणि सुका कचरा व्यवस्थापन, गोबरधन योजनेंतर्गत , पीएम-प्रणामसाठी प्रक्रिया केलेल्या ओल्या कचऱ्याची व्याप्ती, शहरी नियोजन सुधारणा आणि विशेष योजनांसाठी सर्व शहरांमध्ये यांत्रिक स्वच्छता सुविधा. 2023-24 या वर्षात भांडवली गुंतवणुकीसाठी राज्यांना सहाय्य, शहरी पायाभूत सुविधा निधी, अशा विषयांचा समावेश असेल.
त्याशिवाय, काही उपसंकल्पनांवर चार समांतर सत्रेही यावेळी होणार आहेत. यात, कचऱ्यापासून संपत्ती, सफाईमित्र सुरक्षा , शहरी नियोजन सुधारणा आणि कृती, आणि नागरी पायाभूत सुविधा विकास निधी असे विषय असतील.
N.Chitale/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 57
पंतप्रधान कार्यालय
आणीबाणीला प्रतिकार केलेल्या आणि लोकशाहीची भावना बळकट करण्यासाठी काम केलेल्या लोकांना पंतप्रधानांनी वाहिली श्रद्धांजली
लोकशाहीचे काळे दिवस हे आपल्या संविधानात नमूद मूल्यांच्या अगदी विरुद्ध होते असे पंतप्रधान नरेंद्र मोदी यांनी म्हटले आहे.
आणीबाणी लागू झाल्याच्या दिनाच्या स्मरणार्थ पंतप्रधानांनी ट्विट केले:
"आणीबाणीला प्रतिकार करणार्या आणि आपली लोकशाहीची भावना बळकट करण्यासाठी काम केलेल्या सर्व शूर लोकांना मी श्रद्धांजली वाहतो.
#DarkDaysOfEmergency हा आपल्या इतिहासातील एक न विसरता येणारा कालखंड आहे जो आपल्या संविधानात नमूद मूल्यांच्या अगदी विरुद्ध होता."